section_heading: Opis dobra
paragraph_text: Godine 1902. jugoistočno od budućeg hotela Palace dr. Petar Kamber gradi obiteljsku vilu „Nika“ oko koje će se formirati perivoj i plaža. Smještena je južno od šetnice perivoja uz samu obalu mora. Građena je od kamena i opeke, a ima podrum, povišeno prizemlje, jedan kat i povišeno potkrovlje. Vila „Nika“ u osnovi ima kvadratni tlocrt koji je mjestimično negiran naizmjeničnim izbočenjima i udubljenjima zidnoga plašta. Vila „Nika“ nije imala značajnije građevinske preinake i sačuvana je u svom izvornom obliku.